**No Angels** on saksalainen pop-yhtye, joka syntyi Popstars-ohjelmassa vuonna 2000. Se lopetti toimintansa vuonna 2003, mutta aloitti uudelleen vuonna 2006. Yhtyeellä on neljä ykkössingleä, kolme ykkösalbumia ja on myynyt yhteensä yli 5 miljoonaa kopiota. Syksyllä 2003 yhtyeen jäsenet siirtyivät sooloprojektiensa pariin vaihtelevalla menestyksellä ja yhtye jäi tauolle.

No Angelsin esikoissingle oli *Daylight in Your Eyes*, joka pysytteli Saksassa listaykkösenä kuukauden ajan. Ensimmäinen albumi oli maaliskuussa 2001 julkaistu *Elle'ments*, joka myi pelkästään Saksassa yli miljoona kopiota. Esikoissinglen lisäksi albumilta julkaistiin vielä kolme muuta singleä, joista parhaiten menestyi Eurythmics-cover *There Must Be An Angel* myyden kultaa sekä Saksassa että Sveitsissä. Albumin myötä yhtye lähti *Rivers Of Joy Tour*-nimiselle kiertueelle, jonka kaikki keikat olivat loppuunmyytyjä.

Toisen albuminsa *Now...Us!* No Angels julkaisi kesällä 2002 ja se nousi heti Saksan listaykköseksi. Albumilta julkaistiin viisi singleä, joista parhaiten menestyi *Something About Us*. Levyn jälkeen yhtye starttasi toisen kiertueensa, joka kulki nimellä *Four Seasons Tour*. Samana vuonna yhtye julkaisi vielä *When The Angels Swing* albumin, joka sisältää swing-versiointeja kahden edellisen albumin kappaleista. Loppuvuodesta jäsen Jessica Wahls jätti yhtyeen raskautensa takia, mutta yhtye päätti jatkaa taivaltaan kvartettina.

Huhtikuussa 2003 yhtye julkaisi ensimmäisen singlensä tulevalta *Pure* albumilta. Single nousi ilmestyttyään Saksan listaykköseksi ja Itävallassakin sijalle 10. Albumilta julkaistiin vielä kaksi muuta singleä, *Someday* ja *Feelgood Lies*, jotka molemmat olivat top-5 hittejä Saksassa. Itse albumi ei kuitenkaan menestynyt aiempien tavoin myyden vain 150 000 kappaletta. Vuonna 2004 yhtyeen oli määrä lähteä *Pure Acoustic Tour* -kiertueelle, mutta se peruttiin, sillä yhtye halusi pitää taukoa. Ennen taukoa yhtye julkaisi *The Best Of No Angels* -kokoelman, jonka ohessa singlenä julkaistiin uusi versio yhtyeen debyyttialbumilta löytyvästä *Reason*-kappaleesta. Kesällä 2004 yhtyeeltä ilmestyi vielä *Acoustic Angels* -albumi, jonka jälkeen sopimus silloisen levy-yhtiön, Cheyennen, kanssa päättyi.

No Angels teki comebackin vuonna 2007 ja julkaisi uuden *Destiny* nimisen studioalbumin, jolta julkaistiin neljä vaihtelevasti menestynyttä singleä. 6. maaliskuuta 2008 No Angels voitti Saksan Euroviisukarsinnan ja pääsi edustamaan Saksaa saman vuoden Eurovision laulukilpailuun. Lopullinen sijoitus oli jaettu 23. sija Puolan ja Yhdistyneen kuningaskunnan kanssa. Euroviisukappale Disappear oli suuri menestys Saksassa ja siitä tuli yksin yhtyeen menestyneimmistä singleistä vuosiin. Kappaleen suosion avustuksella yhtye julkaisi *Destiny*-albumista Reload-painoksen, joka sisältää mm. singlejen b-puolia ja remixejä.

Viimeisimmän albuminsa, joka kantaa nimeä *Welcome To The Dance*, No Angels julkaisi vuonna 2009. Albumi ei menestynyt edellisen tavoin ja näin siltä julkaistiinkin vain yksi single, *One Life*, joka oli korkeimmillaan Saksan singlelistan sijalla 15. Vuoden 2010 toukokuussa yhtye aloitti kolmannen kiertueensa *An Intimate Evening With...*, joka oli heidän ensimmäisensä kahdeksaan vuoteen. Suuren menestyksen ja hyvien arvostelujen perusteella No Angels on päättänyt jatkaa kiertuettaan vuoden loppupuolella. Kiertueella yhtye on esittänyt kappaleitaan akustisesti pienillä klubeilla.

Jäsenet
-------

* Nadja Benaissa (2000–2010)
* Lucy Diakovska
* Sandy Mölling
* Jessica Wahls
* Vanessa Petruo (2000–2004)

Diskografia
-----------

### Albumit

* *Elle'ments* (2001) #1 +1.110.000
* *Now... Us!* (2002) #1 + 800.000
* *When the Angels Swing* (2002) #9 + 150.000
* *Pure* (2003) #1 + 210.000
* *The Best of No Angels* (2003) #5 + 100.000
* *Acoustic Angels* (2004) #80
* *Destiny* (2007) #4 + 40.000
* *Very Best of No Angels* (2008) –
* *Welcome to the Dance* (2009) #26 + 10.000

### Singlet

No Angels Euroviisuissa, Belgradissa, Serbiassa, vuonna 2008.
* "Daylight in Your Eyes" (2001) #1
* "Rivers of Joy" (2001) #7
* "There Must Be an Angel" (2001) #1
* "When the Angels Sing / Atlantis 2002" (2001) #5
* "Something About Us" (2002) #1
* "Still in Love with You" (2002) #2
* "Let's Go to Bed" (2002) #12
* "All Cried Out" (2002) #18
* "No Angel (It's All in Your Mind)" (2003) #1
* "Someday" (2003) #5
* "Feelgood Lies" (2003) #3
* "Reason" (2003) #9
* "Goodbye to Yesterday" (2007) #4
* "Maybe" (2007) #36
* "Amaze Me / Teardrops" (2007) #25
* "Disappear" (2008) #4
* "One Life" (2009) #15

Lähteet
-------

1. ↑  BLITZ Spezial über die No Angels presseportal.de. Viitattu 30.7.2010. (saksaksi)
2. ↑  Scooter erfolgreichste deutsche Band aller Zeiten presseportal.de. Viitattu 30.7.2010. (saksaksi)
3. ↑  No Angels singen für Deutschland focus.de. Viitattu 30.7.2010. (saksaksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **No Angels**.
* Viralliset sivut (saksaksi), (englanniksi)
* Official MySpace